Innocentius episcopus, servus servorum Dei, venerabili fratri episcopo Eduensi salutem et apostolicam benedictionem. Cum, sicut asseris, predecessores tui multa et gravia contraxerint debita, quorum occasione Eduensis ecclesia plurimum a creditoribus molestetur, nos tuis supplicationibus inclinati, devotioni tue ut hujusmodi debita, non obstante quod iidem creditores a dictis predecessoribus litteras quod premissa debita fuerint in commodum ecclesie prefate conversa, obtinuisse dicuntur, nisi alias in utilitatem ejusdem ecclesie ipsa manifeste constiterit redundasse, restituere nullatenus tenearis, auctoritate presentium indulgemus. Nulli ergo etc. Si quis autem, etc. Datum Lugduni, VI idus Februarii, pontificatus nostri anno quarto.